cyanic-selkie/wikianc huggingface dataset:
గుండాల మండలం (భద్రాద్రి కొత్తగూడెం జిల్లా)
మండల జనాభా
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 496 చ.కి.మీ. కాగా, జనాభా 16,272. జనాభాలో పురుషులు 8,409 కాగా, స్త్రీల సంఖ్య 7,863. మండలంలో 4,082 గృహాలున్నాయి.
ఖమ్మం జిల్లా నుండి భద్రాద్రి జిల్లాకు మార్పు
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా గుండాల మండలాన్ని (1+12) 13 గ్రామాలుతో కొత్తగా ఏర్పడిన భద్రాద్రి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది. .
రెవెన్యూ గ్రామాలు
గమనిక:నిర్జన గ్రామాలు రెండు పరిగణనలోకి తీసుకోలేదు.
లక్ష్మీనర్సుపేట
లక్ష్మీనర్సుపేట, శ్రీకాకుళం జిల్లా, లక్ష్మీనర్సుపేట మండలం లోని గ్రామం. ఇది మండల కేంద్రమైన లక్ష్మీనర్సుపేట నుండి 0 కి. మీ. దూరం లోను, సమీప పట్టణమైన ఆమదాలవలస నుండి 29 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1282 ఇళ్లతో, 4894 జనాభాతో 612 హెక్టార్లలో విస్తరించి ఉంది. గ్రామంలో మగవారి సంఖ్య 2527, ఆడవారి సంఖ్య 2367. షెడ్యూల్డ్ కులాల సంఖ్య 281 కాగా షెడ్యూల్డ్ తెగల సంఖ్య 32. గ్రామం యొక్క జనగణన లొకేషన్ కోడ్ 580885 .పిన్ కోడ్: 532458.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు నాలుగు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాల ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల హీరమండలంలోను, ఇంజనీరింగ్ కళాశాల ఆమదాలవలసలోనూ ఉన్నాయి. సమీప వైద్య కళాశాల శ్రీకాకుళంలోను, మేనేజిమెంటు కళాశాల, పాలీటెక్నిక్‌లు ఆమదాలవలసలోనూ ఉన్నాయి. సమీప వృత్తి విద్యా శిక్షణ పాఠశాల ఆమదాలవలసలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు శ్రీకాకుళంలోనూ ఉన్నాయి.
ప్రభుత్వ వైద్య సౌకర్యం
లక్ష్మీనర్సుపేట (పెదకోట)లో ఉన్న ఒకప్రాథమిక ఆరోగ్య కేంద్రంలో ఒక డాక్టరు, ఐదుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక డిస్పెన్సరీలో ఒక డాక్టరు, ఇద్దరు పారామెడికల్ సిబ్బందీ ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు.సంచార వైద్య శాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో 3 ప్రైవేటు వైద్య సౌకర్యాలున్నాయి. ఒక ఎమ్బీబీయెస్ డాక్టరు, డిగ్రీ లేని డాక్టర్లు ఇద్దరు ఉన్నారు. మూడు మందుల దుకాణాలు ఉన్నాయి.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
లక్ష్మీనర్సుపేట (పెదకోట)లో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 8 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
లక్ష్మీనర్సుపేట (పెదకోట)లో భూ వినియోగం కింది విధంగా ఉంది:
నీటిపారుదల సౌకర్యాలు
లక్ష్మీనర్సుపేట (పెదకోట)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
లక్ష్మీనర్సుపేట (పెదకోట)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, వేరుశనగ, చెరకు
మరువం నూనె
మరువం నూనె  ఒక ఆవశ్యక నూనె. మరువం నూనెను మరువం సుగంధ తైలం  అనికూదా అంటారు.మరువం ఆకులనుంది, పూలగుత్తులనుండి నూనెను ఉత్పత్తి చేస్తారు. ఆవశ్యక నూనెలు సువాసన కల్గి వున్నందున వీటిని సుగంధ తైలాలు అనికూడా అంటారు.మరువం నూనె వైద్యంలో మందుగా ఉపయోగిసారు.అలాగే సుగంధ ద్రవ్యాల (perfumes) తయారిలో ఉపయోగిస్తారు.మరువం నూనెను ఆస్త్మా,, శ్వాసకోశ ఇబ్బందులకు పనిచేయును.మానసికఉద్రేకాన్ని అదుపులోకితెచ్చును.
నూనె సంగ్రహణం
మరువం ఆవశ్యక నూనెను తాజా ఆరబెట్టిన ఆకులు, పూలగుత్తుల/పూస్పించే ఉర్ద్వభాగాల (flowering tops) నుండి స్టీము డిస్టీలేసను/నీటి ఆవిరి స్వేదన క్రియ పద్ధతిలో ఉత్పత్తి చేస్తారు.దిగుబడి 0.5 - 3 %. వరకు వుండును.ఆకులను పూలగుత్తులను కొన్ని రోజులు ఆరబెట్టిన తరువాత నూనె సంగ్రహణం చేస్తారు.
మరువం నూనె
మరువం నూనె రంగులేని నూనె.లేదా లేత పసుపు రంగులో వుండును.మరువమావశ్యక నూనె ప్రత్యేకమైన స్పైసీ సువాసన కల్గి ఉంది.మరువం ఆవశ్యక సుగంధ నూనెలో పలు ఆల్క్హహాలులు, టెర్పేనులు, కీటోనులు, పినోలులు, అల్డిహైడులు ఉన్నాయి. అలాగే కార్బీకి ఆమ్లాలు కూడా స్వల్ప పరిమాణంలో ఉన్నాయి.నూనె కొన్నిముఖ్యమైన రసాయన సమ్మేళనాలు సబినెన్, ఆల్ఫా టెర్పినేఁ, గామా టెర్పినేన్, పై (p) సైమెన్, టెర్పినోలెన్, లినలూల్, సీస్ సబినేన్ హైడ్రేట్, లినలైల్ ఆసిటెట్, టెర్పినేన్-4-ఒల్,, గామా టెర్పినియోల్.ఈ నూనె లావెండరు, దేవదారు యూకలిప్టస్ మరిటు తేయాకు నూనె వంటి నూనెలతో మిశ్రమం అవుతుంది
నూనె భౌతిక గుణాల పట్టిక
మరువం నూనెలోని కొన్నిముఖ్య రసాయనాలు
కొన్నిముఖ్యమైన రసాయన సమ్మేళనాలు సబినెన్, ఆల్ఫా టెర్పినేఁ, గామా టెర్పినేన్, పై (p) సైమెన్, టెర్పినోలెన్, లినలూల్, సీస్ సబినేన్ హైడ్రేట్, లినలైల్ ఆసిటెట్, టెర్పినేఁ-4-ఒల్,, గామా టెర్పినియోల్ నూనెలో టెర్పినేఁ-4-ఒల్ 38.4% వరకు, సీస్-సబినెన్ హైడ్రేట్ 15% వరకు, p-సైమెన్ 7% వరకు y-టెర్పినేన్ 6.9%వరకువుండును.
మూలాలు
వర్గం:నూనెలు వర్గం:ఆవశ్యక నూనెలు
సాధనా సింగ్
సాధనా సింగ్ భారతదేశానికి చెందిన సినీమా నటి, టెలివిజన్ నటి. ఆమె 1982లో విడుదలైన నదియా కే పార్తో ద్వారా తన సినీ జీవితాన్ని ప్రారంభించింది.
వ్యక్తిగత జీవితం
సాధన సినీ నిర్మాత రాజ్‌కుమార్ షహబాదిని వివాహమాడింది. వారికీ ఒక కుమార్తె, కుమారుడు ఉన్నారు. ఆమె కూతురు షీనా షహబాది కూడా నటి.
వృద్ధాప్యం
వృద్దాప్యము లేదా ముసలితనము (ఆంగ్లం: Old age) మానవ జన్మలో చివరి దశ. దీనిని నిర్వచించడానికి వయోపరిమితి లేనప్పటికి, మనిషి శరీరము రోగనిరోధక శక్తిని క్రమక్రమముగా కోల్పోయి చివరకు మరణించే స్థితికి చేరే దశను వృద్దాప్యముగా చెప్పవచ్చు. ఈ జీవిత భాగంలో జరిగే శారీరక మార్పులను, వ్యాధులను పరిశోధించే విభాగాన్ని జీరియాట్రిక్స్ (Geriatrics) అంటారు. ప్రతి సంవత్సరం ఆగస్టు 21న జాతీయ వృద్ధుల దినోత్సవం జరుపుకుంటారు.
జీవన విధానము
ఈ వయసులో వీరు సంతోష ప్రధాన జీవితము కోరుకొంటారు. ఒంటరితనం వీరిని ఎక్కువగా బాధిస్తుంది.
మానసిక స్థితి
చాలామంది ఈ వయస్సులో మానసిక సమతుల్యతను కోల్పోతారు. వీరిని పసిపాపలవలె చాలా జాగ్రత్తగా చూసుకోవలసి ఉంటుంది.
శారీరక మార్పులు
వృద్దాప్యంలో అనేక సమస్యలు బాధిస్తాయి. వీటిలో కొన్ని...
వృద్దులలో మతిమరుపు
వృద్ధుల్లో తికమక పడటం, మతిమరుపు వంటి లక్షణాలు సహజంగా కనిపించేవే గానీ ఇందుకు బీ12 విటమిన్ లోపమూ కారణం అవుతుండొచ్చని శాస్త్రవేత్తల అభిప్రాయం. ఎందుకంటే వయసు మీద పడుతున్నకొద్దీ మనం తీసుకునే ఆహారంలోని బీ12 విటమిన్‌ను గ్రహించే శక్తి కూడా తగ్గుతుంది. ఇది బీ12 లోపానికి దారితీస్తుంది. పైకి ఎలాంటి లక్షణాలు కనిపించకుండానే ఈ లోపం ఎక్కువవుతుండొచ్చు. దీంతో తికమకపడటం, మతిమరుపు వంటి లక్షణాలు కనిపిస్తాయి. ఇలాంటివి వృద్ధుల్లో కనిపిస్తే వయసుతో పాటు వచ్చే లక్షణాలుగానే చాలామంది పొరపడుతుంటారు.
బీ12 విటమిన్ పాత్ర
మన నాడీ వ్యవస్థ ఆరోగ్యంగా ఉండటానికి, ఎర్ర రక్తకణాల తయారీకి బీ12 విటమిన్ తప్పనిసరి. దీని లోపం కొద్ది మోతాదులోనే ఉంటే కండరాల బలహీనత, నిస్సత్తువ, వణుకు, మూత్రం ఆపుకోలేకపోవటం, రక్తపోటు తక్కువ కావటం, కుంగుబాటు, మతిమరుపు వంటి గ్రహణ సమస్యలు తలెత్తుతాయి. ఇక లోపం మరీ తీవ్రమైతే మాత్రం రక్తహీనతకు దారితీస్తుంది. అన్ని బీ విటమన్ల మాదిరిగానే బీ12 కూడా నీటిలో కరుగుతుంది. అయితే మోతాదు ఎక్కువగా ఉంటే దీన్ని మన శరీరం.. కాలేయం, కణజాలాల్లో నిల్వ చేసుకుంటుంది. అందువల్ల ఆహారం ద్వారా తగినంత బీ12 తీసుకోకపోయినా చాలాకాలం పాటు రక్తంలో దీని మోతాదు తగ్గినట్టు కనిపించదు. ఒకవేళ నిల్వ మోతాదు తక్కువగా ఉంటే చాలా త్వరగానే బీ12 లోపం కనబడొచ్చు. పిల్లల్లోనైతే అంతకన్నా ముందుగానే ప్రభావం చూపుతుంది.
లభించే పదార్థాలు
ఆహారం పదార్థాల్లో కేవలం మాంసంలో.. ముఖ్యంగా కాలేయంలో బీ12 అధిక మొత్తంలో ఉంటుంది. సుమారు 100 గ్రాముల కాలేయం ద్వారా 83 మైక్రోగ్రాముల విటమిన్ లభిస్తుంది. చేపలు, షెల్‌ఫిష్‌లో కూడా ఎక్కువగానే ఉంటుంది. పాల పదార్థాలు, గుడ్లు, చికెన్‌లో కాస్త తక్కువ. మాంస పదార్థాల్లో ఈ బీ12 విటమిన్ ప్రోటీన్లతో కలిసిపోయి ఉంటుంది. జీర్ణాశయంలోని ఆమ్లం ఇది విడుదలయ్యేలా చేస్తుంది. అయితే వయసుతో పాటే జీర్ణాశయంలోని ఆమ్లం స్థాయీ తగ్గుతుండ వల్ల వృద్ధాప్యంలో బీ12ను గ్రహించే శక్తీ మందగిస్తుంది. ఇక శాకాహారంలో బీ12 చాలా తక్కువగా ఉండటమే కాదు.. దీన్ని శరీరం సరిగా గ్రహించలేదు కూడా. కాబట్టి పూర్తి శాకాహారులు, వృద్ధులు వైద్యుల సలహా మేరకు బీ12 మాత్రలు వేసుకోవటం తప్పనిసరని నిపుణులు చెబుతారు.
బ్రజ్ కిషోర్ ప్రసాద్
బ్రాజ్‌కిషోర్ ప్రసాద్ (1877 – 1946) బీహారుకు చెందిన భారత స్వాతంత్ర్య సమర యోధుడు, న్యాయవాది. మోహన్ దాస్ గాంధీ స్ఫూర్తితో స్వాతంత్ర్యోద్యమంలో పాల్గొన్నాడు.
బీహర్ రాష్ట్రం, సివాన్ జిల్లా శ్రీనగర్‌లోని కాయస్థ కుటుంబంలో జన్మించిన ప్రసాద్, ఛాప్రా, పాట్నాలో ప్రాథమిక విద్యను అభ్యసించాడు. ఆ తరువాత కలకత్తా లోని ప్రెసిడెన్సీ కళాశాలలో చేరి న్యాయవాద విద్య చదివాడు.
అతను ఫూల్ దేవిని వివాహం చేసుకున్నాడు. దర్భంగాలో న్యాయవాద వృత్తిని చేపట్టాడు. అతనికి విశ్వనాథ్, శివ నాథ్ ప్రసాద్ అనే ఇద్దరు కుమారులు, ప్రభావతి దేవి, విద్యావతి అనే ఇద్దరు కుమార్తెలూ ఉన్నారు.
సచ్చిదానంద్ సిన్హా రచించిన బ్రజ కిషోర్ ప్రసాద్: ది హీరో ఆఫ్ మెనీ బ్యాటిల్స్ అనే జీవిత చరిత్రను ఇటీవల నేషనల్ బుక్ ట్రస్ట్ ప్రచురించింది.
మూలాలు
వర్గం:గాంధేయవాదులు వర్గం:1946 మరణాలు వర్గం:1877 జననాలు వర్గం:బీహార్ స్వాతంత్ర్య సమర యోధులు
సుబ్రమణియం రామదొరై
సుబ్రమణియం రామదొరై (జననం 6 అక్టోబరు 1945) భారత ప్రభుత్వ జాతీయ నైపుణ్యాభివృద్ధి కార్పొరేషన్ పై ప్రధానమంత్రి సలహాదారు. ప్రధానమంత్రి కౌశల్ వికాస్ యోజనకు సలహాదారుగా వ్యవహరిస్తున్నారు. భారత కేబినెట్ మంత్రి హోదా ఉన్నవారు. టాటా ఇన్స్టిట్యూట్ ఆఫ్ సోషల్ సైన్సెస్, భారతిదసన్ ఇన్స్టిట్యూట్ ఆఫ్ మేనేజ్ మెంట్ సంస్థల బోర్డులకు చైర్ పర్సన్ గానూ, ఇండియన్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ, గౌహతి, టాటా ఎల్క్సీ సంస్థల చైర్మన్ గానూ  వ్యవహరిస్తున్నారు.1996 నుంచి 2009 వరకు టాటా కన్సెల్టన్సీకి సి.ఈ.వో, ఎండిగా పనిచేశారు ఆయన. 6 అక్టోబరు 2014 వరకూ అదే సంస్థకు వైస్-చైర్మన్ గా కూడా వ్యవహరించారు. ఈయన సారథ్యంలో 6000 ఉద్యోగులతో 400 మిలియన్ డాలర్ల ఆదాయంతో ఉన్న టిసిఎస్ కంపెనీ 42 దేశాల్లో 200,000 మంది ఉద్యోగులతో 6.0 బిలియన్ డాలర్ల ఆదాయంతో ప్రపంచ అతిపెద్ద సాఫ్ట్ వేర్, సర్వీసెస్ సంస్థగా ఎదిగింది. ప్రస్తుతం భారత రైల్వే తరువాత అతి ఎక్కువ మంది ఉద్యోగులున్న సంస్థ టి.సి.ఎస్ కావడం విశేషం.
తొలినాళ్ళ జీవితం, చదువు
6 అక్టోబరు 1945న నాగపూర్ లోని ఒక తమిళ కుటుంబంలో జన్మించారు సుబ్రమణియం. ఆయన తండ్రి తమిళనాడు రాష్ట్ర ప్రభుత్వంలో అకౌంటెంట్ జనరల్ గా పనిచేశారు. తల్లి గృహిణి. ఐదుగురు సంతానంలో సుబ్రమణియం నాలుగవ కుమారుడు. నిజానికి వీరి పూర్వీకులు తిరువూర్ కు చెందినవారు.
న్యూఢిల్లీలోని డి.టి.ఇ.ఎ సీనియర్ సెక్ పాఠశాలలో ప్రాథమిక, మాధ్యమిక విద్య అభ్యసించారు ఆయన. ఢిల్లీ విశ్వవిద్యాలయం నుండి  భౌతికశాస్త్రంలో డిగ్రీ, ఎలక్ట్రానిక్స్ అండ్ టెలీకమ్యూనికేషన్స్ లో బ్యాచిలర్ ఇంజినీరింగ్ డిగ్రీ చదివిన ఆయన లాస్ ఎంజెలెస్ కాలిఫోర్నియా విశ్వవిద్యాలయం నుండి కంప్యూటర్ సైన్స్ లోమాస్టర్ డిగ్రీ చేశారు. 1993లో ఎం.ఐ.టి స్లోన్ స్కూల్ ఆఫ్ మేనేజ్ మెంట్ లో సీనియర్  ఎగ్జిక్యూటివ్ డవలప్ మెంట్ ప్రోగ్రాంకు హాజరయ్యారు సుబ్రమణియం.
కెరీర్
1969లో టిసిఎస్ లో జూనియర్ ఇంజినీర్ గా కెరీర్ ప్రారంభించిన సుబ్రమణియం, ఉద్యోగంలో వేగంగా ఎదుగుతో 1979 నాటికి న్యూయార్క్ లో అమెరికా మొత్తానికి చెందిన టిసిఎస్ ఆపరేషన్స్ నిర్వహించే స్థాయికి ఎదిగారు. ఆయన సారథ్యంలో ఆ దేశంలో 40  బ్రాంచిలు ఏర్పాటయ్యాయి. సి.ఈ.వోగా సుబ్రమణియం పెద్ద కంపెనీలతోనూ, విద్యాసంస్థలతోనూ టెక్నాలజీ అభివృద్ధి సంస్థలతోనూ టిసిఎస్ కు సంబంధాలు ఎర్పాటు చేశారు ఆయన. సాఫ్ట్ వేర్ ఇంజినీరింగ్ ఇన్స్టిట్యూట్ జారీ చేసిన పర్ఫార్మెన్స్ ఎసెస్ మెంట్ లో లెవెల్ 5 కు టిసిఎస్ కు చేర్చిన ఘనత సుబ్రమణియందే. ప్రపంచంలో ఉన్న అన్ని బ్రాంచులూ పిసిఎంఎంలో లెవెల్-5 కు చేరిన మొట్టమొదటి సంస్థగా టిసిఎస్ నిలిచింది. 6 అక్టోబరు 2014న టిసిఎస్ వైస్ ఛైర్మన్ గా రాజీనామా చేశారు సుబ్రమణియం. ఆ తరువాత టాటా ఎల్క్సీకి చైర్మన్ గా ఆయన వంతు కూడా పూర్తయింది. ప్రస్తుతం ఆయన టాటాకి చెందిన ఏ సంస్థలోనూ ఏ విధమైన బాధ్యతలూ నిర్వర్తించబోవడంలేదు.
అవార్డులు, గుర్తింపులు
భారత జాతీయ ఇంజినీరింగ్ అకాడమీ, ఇన్స్టిట్యూట్ ఆఫ్ ఎలక్ట్రికల్ అండ్ ఎలక్ట్రానిక్స్ ఇంజినీర్స్ సంస్థల్లో సుబ్రమణియం ఫెలోగా ఉన్నారు. నేషనల్ కౌన్సిల్ ఆఫ్ ది కాన్ఫిడరేషన్ ఆఫ్ ఇండియన్ ఇండస్ట్రీలో, కార్పొరేట్ ఎడ్వైజరీ బోర్డ్, మార్షల్ స్కూల్ ఆఫ్ బిజినెస్ సంస్థలలో సభ్యునిగానూ, ఇండో-అమెరికన్ సొసైటీకి అధ్యక్ష బాధ్యతలు నిర్వర్తిస్తున్నారు. 2006లో భారత ప్రభుత్వం ఆయనను పద్మభూషణ్ పురస్కారంతో గౌరవించింది. 2004లో బిజినెస్ ఇండియా ఆయనను బిజినెస్ మ్యాన్ ఆఫ్ ది ఇయర్ అవార్డు గెలుచుకున్నారు సుబ్రమణియం. 2003లో ఇండోర్ మేనేజ్ మెంట్ అసోసియేషన్  ఆయనకు జీవిత సాఫల్య పురస్కారం  ఇచ్చి గౌరవించింది. బెంగళూరు ఇండియన్ ఇన్స్టిట్యూట్ ఆఫ్ సైన్సెస్ డిస్టింగ్విష్డ్ అచీవ్ మెంట్ అవార్డు, ఇన్స్టిట్యూట్ ఆఫ్ మేనేజ్ మెంట్ కన్సల్టెంట్స్ ఆఫ్ ఇండియా ఫెలోషిప్ ఇచ్చి గౌరవించింది. 2002లో సి.ఎన్.బి.సి ఆసియా పసిఫిక్ కు చెందిన ప్రతిష్ఠాత్మక పురస్కారం ఆసియా బిజినెస్ లీడర్ ఆఫ్ ది ఇయర్ పురస్కారం కూడా అందుకున్నారాయన. బాంబే మేనేజ్ మెంట్ అసోసియేషన్ మేనేజ్ మెంట్ మ్యాన్ ఆఫ్ ది ఇయర్ పురస్కారం కూడా ఇచ్చింది. జూన్ 2002లో కన్సల్టింగ్ మ్యాగజైన్ (యు.ఎస్.ఎ) పేర్కొన్న ప్రపంచంలోని టాప్ 25 అత్యంత ప్రభావవంతమైన కన్సల్టెంట్స్  జాబితాలో చోటు సంపాదించిన ఏకైక భారతీయ సి.ఈ.వో సుబ్రమణియం. చైనాలోని క్వింగ్డో నగరానికి ఐటి సలహాదారుగా  కూడా ఎంపికకాబడ్డారు ఆయన. 28 ఏప్రిల్ 2009న బ్రిటిష్  రాజ్యానికి కమాండర్ ఆఫ్ ది ఆర్డర్ గౌరవం అందుకున్నారు. 31 జనవరి 2011న సుబ్రమణియాన్ని భారత జాతీయ నైపుణ్యాభివృద్ధి కౌన్సిల్ కు సలహాదారుగా నియమించింది భారత ప్రభుత్వం.
రచయితగా
16 సెప్టెంబరు 2011న ది టిసిఎస్ స్టోరీ...అండ్ బియాండ్ అనే పేరుతో ఆయన రాసిన పుస్తకాన్ని విడుదల చేశారు సుబ్రమణియం. ఈ పుస్తకంలో టిసిఎస్ లో తన అనుభవాల గురించి రాశారు ఆయన.
References
<div class="reflist columns references-column-count references-column-count-2" style="-webkit-column-count: 2; list-style-type: decimal;">
సిద్దాంతం (లక్ష్మీనరసుపేట)
సిద్ధాంతం శ్రీకాకుళం జిల్లా, లక్ష్మీనర్సుపేట మండలం లోని గ్రామం. ఇది మండల కేంద్రమైన లక్ష్మీనర్సుపేట నుండి 14 కి. మీ. దూరం లోను, సమీప పట్టణమైన ఆమదాలవలస నుండి 30 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 95 ఇళ్లతో, 342 జనాభాతో 243 హెక్టార్లలో విస్తరించి ఉంది. గ్రామంలో మగవారి సంఖ్య 178, ఆడవారి సంఖ్య 164. షెడ్యూల్డ్ కులాల సంఖ్య 81 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 580910 .పిన్ కోడ్: 532458.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి లక్ష్మీనర్సుపేటలోను, ప్రాథమికోన్నత పాఠశాల ముంగన్న అగ్రహారంలోను, మాధ్యమిక పాఠశాల కోవిలంలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల హీరమండలంలోను, ఇంజనీరింగ్ కళాశాల ఆమదాలవలసలోనూ ఉన్నాయి. సమీప వైద్య కళాశాల శ్రీకాకుళంలోను, మేనేజిమెంటు కళాశాల, పాలీటెక్నిక్‌లు ఆమదాలవలసలోనూ ఉన్నాయి. సమీప వృత్తి విద్యా శిక్షణ పాఠశాల ఆమదాలవలసలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు శ్రీకాకుళంలోనూ ఉన్నాయి.
ప్రభుత్వ వైద్య సౌకర్యం
సిద్ధాంతంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.
సంచార వైద్య శాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో ఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సిద్ధాంతంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 8 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
సిద్ధాంతంలో భూ వినియోగం కింది విధంగా ఉంది:
నీటిపారుదల సౌకర్యాలు
సిద్ధాంతంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
సిద్ధాంతంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
మూలాలు
వర్గం:విచిత్ర పేర్లుతో ఉన్న గ్రామాలు
ఈము
ఈము (ఆంగ్లం Emu) ఒకరకమైన ఎగురలేని పక్షులు. ఇవి డ్రోమియస్ ప్రజాతికి చెందినవి. ఇది ఆస్ట్రేలియా దేశపు జాతీయ పక్షి. ఇవి ఇసుక తిన్నెలపై లేదా అడవులలో జీవిస్తుంది. ఇది ప్రపంచంలో రెండవ అతిపెద్ద పక్షి. ఇవి ఏక సంయోగిక పక్షులు. ఈము పక్షులకు చిన్న తల, పొడుగాటి మెడ, శరీరంపై దట్టంగా ఈకలు ఉంటాయి. ఇవి పొడుగాటి కాళ్ళతో 6 అడుగుల ఎత్తు, 45-50 కి.గ్రా. బరువుంటాయి. ఇవి 25-30 సంవత్సరాలు జీవిస్తాయి, శాకాహారులు. ఇవి చాలా వేగంగా పరుగెత్తగలవు. వీటిని మాంసం, నూనె, చర్మం కోసం మనదేశంలో కూడా పెంచుతున్నారు.
ఈము పెంపకం
ఎమూ పక్షులు రేటైట్ (Ratite - అడుగుభాగం లేని వక్షశల్య జాతి) జాతికి చెందినవి. వీటి మాంసం, గుడ్లు, నూనె, చర్మం, ఈకలు అన్నీ కూడా ఆర్థిక పరమైన విలువ కలిగినవి. ఈ పక్షులు, వివిధ రకాల వాతావరణ శీతోష్ణస్థితులకు త్వరగా అలవాటు పడతాయి. ఎమూ, ఆస్ట్రిచ్ రెండు పక్షులనూ భారతదేశంలో పరిచయం చేసినా, ఎమూ పక్షుల పెంపకానికే ఎక్కువ ప్రాముఖ్యత లభించింది. రేటైట్ జాతికి చెందిన పక్షులకు రెక్కలు పూర్తిగా వృద్ధి చెందవు ఎమూతో పాటు ఆస్ట్రిచ్ (ఉష్ట్ర పక్షి), రియా (అమెరికన్ జాతికి చెందిన ఉష్ట్ర పక్షి) కసోవరి, కివీ పక్షులు, ఈ జాతికి చెందినవి. ప్రపంచంలో చాలచోట్ల, ఎమూ, ఆస్ట్రిచ్ లను వ్యాపారపరంగా, వాటి మాంసం, నూనె, చర్మం , ఈకల కోసం పెంచుతున్నారు. వీటికి, ఆర్థిక పరమైన విలువ చాల ఉంది. ఈ పక్షుల శరీర నిర్మాణం, శారీరక ధర్మాలు, సమశీతోష్ణ మండలి, ఉష్ణమండల వాతావరణ పరిస్థితులకు అనుకూలంగా ఉంటాయి. విస్తృతమైన పెంపక క్షేత్రాలలో (Rancher), తక్కువ వైశాల్యం గల ప్రదేశాలలో కూడా ఈ పక్షులను, అధిక పీచుపదార్థం గల ఆహార మిచ్చి బాగా పెంచవచ్చు. యునైటెడ్ స్టేట్స్, ఆస్ట్రేలియా,, చైనా, ఎమూ పెంపకంలో ముందున్నాయి. ఎమూ పక్షులు, భారత దేశ వాతావరణ పరిస్థితులకు చక్కగా ఇమిడి పోయాయి.
ఈము పక్షుల అవయవ లక్షణాలు
250px|right|ఈము పక్షి
ఈము పక్షికి, పొడుగు మెడ, చిన్న నున్నని తల, మూడు వేళ్ళు, శరీరంమంతా నిండి ఉన్న ఈకలతో ఉంటుంది. తొలిదశలో (0 – 3 నెలల వయసు వరకూ), పక్షుల శరీరం మీద పోడవైన చారలు ఉండి, క్రమంగా అవి 4 – 12 మాసాల వయసు వచ్చేసరికి గోధుమ రంగు కలయికగ మారతాయి. బాగా ఎదిగిన పక్షులు, నున్నని నీలం రంగు మెడ, శరీరమంతటా రంగు రంగుల చుక్కలున్న ఈకలు కలిగి ఉంటాయి. పూర్తిగా ఎదిగిన పక్షి, సుమారు 6 అడుగుల ఎత్తు, 45 - 60 కేజీల బరువు కలిగి ఉంటుంది. కాళ్ళ పొడవుగా ఉండి, పోలుసులు గల చర్మంతో కప్పబడి ఉండటం వలన, ఎటువంటి గట్టిదైన, ఎండిపోయిన భూములపైన కూడా అవి తట్టుకోగలవు. ఈము పక్షి యొక్క సహజమైన ఆహారం - పురుగులు, మొక్కల లేత ఆకులు, దానిమేత ఇది వివిధ రకాలైన కూరగాయలు, పళ్ళు, కేరట్లు, దోసకాయ, బొప్పాయి మొదలైన వాటిని తింటుంది. ఆడ, మగ పక్షులలో, ఆడపక్షి మగపక్షి కంటే పెద్దది. సంతానోత్పత్తి సమయంలో మగపక్షి చురుగ్గా ఉన్నాకూడ, ఆడ పక్షి, జంటలో ఎక్కువ అధికారికంగా ఉంటుంది. ఈము పక్షులు 30 సంవత్సరాల వయసు వరకూ బ్రతుకుతాయి. 16 సంవత్సరాల కంటే ఎక్కువగానే అవి, గుడ్లను ఉత్పత్తి చేస్తాయి. ఈ పక్షులను గుంపుగా గాని, జంటగా గాని పెంచవచ్చు.
ఈము పక్షుల ఆహారం లేక మేత
ఈము పక్షుల తమ సక్రమమైన పెరుగుదలకు, సంచి సంతానోత్పత్తికి, సమతులాహారం అవసరం. ఈ ఆహార అవసరాల గురించి వ్రాసిన విషయాలమీద ఆధారపడి, ఒక పద్ధతి గల పోషకాహార అవసరాలు సూచింపబడ్డాయి.వ్యాపారపరమైన ఎమూ పక్షుల పెంపక కేంద్రాలలో, సంతానోత్పత్తి దశలో ఉన్న ఎమూ జతకు సంవత్సరానికి పెట్టే ఆహారంలో తేడాలు 394 – 632 కేజీలు దాకా ఉంటాయి. సంవత్సర సగటు ఆహారం ఒక జత తీసుకునేది 527 కేజీలు. సంతానోత్పత్తి కాలం కానప్పుడు మేత (ఆహారం) ఖరీదు రు. 6.50 పై, సంతానోత్పత్తి కాలంలో ఆహారం ఖరీదు రు. 7.50 పై.
ఈము పక్షులు గుడ్లను పొదుగుట
గది ఉష్ణోగ్రతకు అలవాటైన తరువాత, ఫలవంతమైన ఈము గుడ్లను పొదగడానికి ఏర్పాట్లు చేయాలి. ఒక ట్రేలో సమాంతరంగా గాని ఏటవాలుగా గాని, వరుసలుగా గుడ్లను పెట్టాలి. గుడ్లు పొదిగే స్థలాన్ని (incubator) పూర్తిగా శుభ్రపరిచి, శుద్ధిచేసి సిద్ధంగా ఉంచాలి. మెషీన్ (యంత్రాన్ని) మీట నొక్కి, పొదగడానికి కావలిసిన ఉష్ణోగ్రత సరిగా ఉండేటట్లు చూసుకోవాలి. అంటే డ్రై బల్బే (వేడి బల్బు) ఉష్ణోగ్రత సూమారు 96 - 970 f, వెట్ బల్బ్ (తేమ బల్బు) ఉష్ణోగ్రత సుమారు 78 - 800 f (సుమారు 30 - 40% RH )లుగా ఉండాలి. గుడ్లను ఉంచిన ట్రేను జాగ్రత్తగా ఒక సెట్టర్ (పొదిగే ప్రాంతం)లో ఉంచాలి. ఒకేసారి, ఇన్ క్యూబేటర్ సరైన ఉష్ణగ్రతతో, తేమతో సిద్ధంగా ఉన్నట్లైతే, గుడ్లను పొదగడానికి ఏర్పాటు చేసుకున్న సమయాన్ని, అవసరమైతే దాని జాతి చరిత్రను తెలిపే చీటిని అందులో పెట్టాలి. ఇన్ క్యూబేటర్ లోని ప్రతి 100 క్యూబిక్ అడుగుల స్థలానికి, 20 గ్రాముల పొటాషియం పెర్మాంగవేట్ (Potassium permananganate) + 40 మిల్లీ లీటర్ల ఫార్మలిన్ (Formaline) ను ఉపయోగించి రోగక్రిములను నాశనం చేయాలి. ప్రతిగంటకు, ఒకసారి గుడ్లను తిప్పుతూ, 48వ రోజు వచ్చే దాకా అలా చేస్తూ ఉండాలి. 49వ రోజు తరువాత గుడ్లను అటూ, యిటూ తిప్పడం మానివేసి, కదలికల కోసం గమనిస్తూ ఉండాలి. 52వ రోజుకు పొదగబడే సమయం అయిపోతుంది.
ఈము పక్షి పిల్లల పెంపకం
ఈము పక్షి పిల్లలు సుమారు 370 గ్రాముల నుండి 450 గ్రాములు (సుమారు 67% గుడ్డు బరువులో) బరువు, గుడ్డు పరిమాణం (సైజు) పై ఆధారపడి ఉంటాయి. మొదటి 48 - 72 గంటలు, గుడ్డులోని పచ్చసోన శోషణం జరిగి అది పూర్తిగా ఎండి పోయేదాకా, ఎమూ పక్షి పిల్లలు, పోదగబడే స్థలంలోనే నియంత్రించబడతాయి. పక్షి పిల్లలు, రాక ముందే, పెంపక కేంద్రమును (శీల) పరిశుభ్రంగా, వ్యాధులు సోకకుండా తగిన జాగ్రత్తలతో సమగ్రంగా తయారు చేయాలి. వరిధాన్యపు ఊకను శీల అంతా పంచి, వాటిపై క్రొత్త గోనె సంచులతో గాని, ములక నార బట్టలతో గాని కప్పాలి. మొదటి మూడు వారాలు, ఒక పక్షి పిల్లకు 4 చదరపు అడుగుల చొ||న 24 - 40 పక్షి పిల్లలను పెంచడానికి వీలుగా ఒక పెంపకశాలను అమర్చాలి. మొదటి పదిరోజులు 900 f ఉష్ణోగ్రత, తరువాత, 34 వారాల వరకు 850 f ఉష్ణోగ్రత సమకూర్చాలి. సక్రమమైన ఉష్ణోగ్రతను కల్పించడం ద్వరా పొదగబడిన పిల్లలు ఎటువంటి సమస్యా లేకుండా ఎదుగుతాయి.
ఎదిగే ఈము పక్షి పెంపక నిర్వహణ
ఈము పక్షి పిల్లలు, పెరుగుతున్న కొద్దీ, వాటికి కావలసిన నీటి, ఆహార తొట్టెలు, పరిమాణంలో పెద్దది అవసరమౌతాయి. అలాగే స్థలం కూడా అధికంగా అవసరమౌతుంది. వాటి లింగ నిర్ధారణ చేసి, విడివిడిగా పెంచాలి. అవసరమైతే, కొట్టంలో తగినంత వరి ఊకను వేసి, అది ఎప్పుడూ మంచి స్థితిలో ఎండి పోయినా స్థితిలో ఉంచాలి. ఎదిగే పిల్లలకు యిచ్చే మేతలో, పక్షులు, 34 వారాల వయసు వచ్చే వరకూ గాని, లేక 25 కేజీల శరీర బరువు పెరిగేటంతవరకూ గాని ఆహారం అందించాలి. వాటి ఆహారంలో 10 % ఆకుకూరలు, ముఖ్యంగా వివిధ రకాలైన ఆకు మేతను ఉండేటట్లు చూడాలి. వీని వలన, అది పీచుపదార్థం కలిగిన ఆహారానికి అలవాటుపడతాయి. శుభ్రమైన నీరు ఎప్పుడూ అందుబాటులో ఉంచాలి. అవి కోరుకున్నంత ఆహారాన్ని అందించాలి. పెరుగుతున్నంత కాలం, పెంపకశాలలో, ఊకను పరచిన ప్రదేశం పొడిగా ఉండేస్థితికి కొనసాగించాలి.
ఆరోగ్యపరమైన జాగ్రత్తలు, నిర్వహణ
రేటైట్ జాతికి చెందిన ఈము పక్షులు సాధారణంగా, దృఢంగా ఉండి ఎక్కువ కాలం జీవిస్తాయి. (80 జీవితకాలం). మరణాలు ఆరోగ్య సమస్యలు ఎక్కువగా ఈము పక్షుల చిన్న పిల్లలలోనూ, ఎదుగుతున్న క్రమంలోనూ సంభవిస్తాయి. పక్షుల పిల్లలకు, ఒక వారం వయసులో (లసోటా - lasota) (R.D) రాణి ఖేత్ జబ్బు కొరశు 4 వారాల వయసులో (lasota booster) (లసోటా బూస్టర్ మోతారులో) టీ కాలను యిప్పించడం, 8, 15,, 40 వారాల వయసులో ముక్తేశ్వరే స్ట్రేయిన్ యివ్వడం వలన అధిక రోగ నిరోధక శక్తి కలుగుతుంది.
ఈము పక్షుల పెంపకంలో ఆర్థిక లాభాలు
ఈము పెంపర్ కేంద్ర ఆర్థిక సర్వే ప్రకారం సంతానోత్పత్తి దశలో ఉన్న పక్షుల ఖరీదు చాల ఎక్కువ (61 %) మిగిలిన పెట్టుబడులు, పెంపక కేంద్రం (13 %), గుడ్లను పొదిగే స్థలం (hatchery) (19 %) పై పెట్టబడతాయి. జతకట్టే దిశలో ఉన్న జంట పక్షుల ఆహారానికి, సంవత్సరానికి 3600 రూ. ఖర్చు అంచనా వెయ్యడం జరిగింది. గుడ్డు పొదగడానికి, ఒకరోజు వయుసు కల పక్షి పిల్లకు అయ్యే ఉత్పత్తి ఖర్చు వరుసగా 793 రూ. , 1232 రూ. ఏడాది ఆహార సగటు, ఒక జంట పక్షులకు 524 కేజీలుగా లేక్కించబడింది. దాని ఖర్చు 3,578 రూపాయలు. రోజుల వయసులో ఉన్న అమ్మదగిన ఎమూపక్షి పిల్ల ఖరీదు 2500 – 3000 రూపాయలు. మంచి పొదిగే వనరులు (80% మించి), తక్కవ ఆహార ఖర్చు, కనిష్ఠ పక్షిపిల్లల మరణాల వలన (10 % కంటే తక్కువ), ఎమూ పక్షులూ నుండి అధిక లాభాలు అర్జించవచ్చు.
ఈము పక్షుల ఉత్పత్తులు
ఈము, ఆస్ట్రిచ్ ల మాంసం, తక్కువ కొవ్వ కలిగి ఉండడంలో, తక్కువ కొలెస్ట్రాల్ కలిగి ఉండడంలో , విలక్షణమైన రుచి వంటి లక్షణాలకు సంబంధించి శ్రేష్ఠమైనది. తోడు భాగం,, కాలిక్రింది భాగంలో ఉండే పెద్దకండరం, ఎమూ పక్షిలోని లాభకరమైన మాంస భాగాలు. ఎమూ చర్మం సున్నితం గానూ, బలం గానూ ఉంటుంది. కాలి చర్మం ఒక విలక్షణమైన పద్ధతిలో ఉంటుంది. అందువలన అది చాల ఖరీదైనది. ఎమూ కొవ్వు నుండి నూనెను ఉత్పత్తి చేస్తారు. దీనికి ఆహారపరంగా, వైద్యపరంగా (anti-inflammatory - వాపులను తగ్గిస్తుంది), అలంకరణ ద్రవ్యంగా మంచి విలువ ఉంది.
ఇతర లింకులు
వర్గం:పక్షులు వర్గం:కనీసం ఆందోళనకర జాతులు ఎర్ర జాబితా వర్గం:ఈము పక్షి వర్గం:ఈ వారం వ్యాసాలు వర్గం:ఎగరని పక్షులు
కేయోలారి శాసనసభ నియోజకవర్గం
మూలాలు
వర్గం:మధ్య ప్రదేశ్ శాసనసభ నియోజకవర్గాలు
శోభన్
శోభన్ (1968-2008) ఒక తెలుగు సినిమా దర్శకుడు. వర్షం సినిమా దర్శకుడిగా తెలుగు ప్రేక్షకులకి సుపరిచితుడు. మహేష్ బాబు హీరోగా బాబీ అనే సినిమాకు కూడా దర్శకత్వం వహించాడు. ఇతని సోదరుడు లక్ష్మీపతి సినీ నటుడు. ఇద్దరు అన్నదమ్ములూ ఒక వారం తేడాతో మరణించారు.
కెరీర్
1989లో సినీ పరిశ్రమలో ప్రవేశించడానికి చెన్నై వెళ్ళాడు. రౌడీయిజం అనే సినిమాకు కొద్ది రోజుల పాటు పనిచేసాడు. కానీ కొన్ని కారణాల వలన 10 రోజులకు ఆ సినిమా ఆగిపోయింది. తరువాత రాంగోపాల్ వర్మ దగ్గర అనగనగా ఒక రోజు అనే సినిమాకు సహాయ దర్శకుడిగా చేరాడు. ఆయనతోనే ప్రేమకథ, దావూద్ అనే సినిమాలకు పనిచేశాడు. కృష్ణవంశీ దర్శకత్వం వహించిన సింధూరం సినిమాకు రచయితగా పనిచేశాడు. క్షణ క్షణం, ఒక రాజు ఒక రాణి అనే సినిమాల్లో కూడా నటించాడు. మురారి సినిమాకు కూడా కృష్ణవంశీతో కలిసి పనిచేశాడు. ఆ సమయంలో మహేష్ బాబు తో కలిగిన పరిచయంతో బాబీ సినిమాతో దర్శకుడిగా అవకాశం వచ్చింది. ఎం. ఎస్. రాజు నిర్మించగా ప్రభాస్, త్రిష హీరో హీరోయిన్లుగా నటించిన వర్షం సినిమా అతనికి దర్శకుడిగా మంచి పేరు తెచ్చిపెట్టింది. రవితేజ, ఛార్మి, అంజలి నటించిన చంటి సినిమా అతని ఆఖరి సినిమా. ఇది బాక్సాఫీసు వద్ద విజయం సాధించలేదు. దర్శకుడు కె. రాఘవేంద్రరావు కి కూడా సన్నిహితుడుగా ఉండేవాడు.
మరణం
శోభన్ కథానాయిక భూమిక ఇంట్లో ఉండగా హఠాత్తుగా గుండెపోటు వచ్చి కూలబడిపోయాడు. భూమిక, ఆమె భర్త అతన్ని హైదరాబాదు మాదాపూరులోని ఇమేజ్ ఆసుపత్రికి తరలించగా అప్పటికే మరణించాడని వైద్యులు తెలియజేశారు. అప్పటికి అతని వయస్సు 40 సంవత్సరాలు. భార్య సౌజన్య, ఇద్దరు కుమారులతో కలిసి నివసించేవాడు.
మూలాలు
వర్గం:తెలుగు సినిమా దర్శకులు వర్గం:తూర్పు గోదావరి జిల్లా సినిమా దర్శకులు
కాకినాడ జిల్లా
కాకినాడ జిల్లా ఆంధ్రప్రదేశ్‌లో జిల్లాల పునర్వ్యవస్థీకరణ భాగంగా 2022లో కొత్తగా ఏర్పడిన జిల్లా. ఇది పూర్వపు తూర్పు గోదావరి జిల్లా నుండి కొన్ని మండలాలను విడగొట్టుట ద్వారా ఆవిర్బంచింది. ఉమ్మడి తూర్పు గోదావరి జిల్లా కేంద్రంగా వున్న కాకినాడ, కొత్త జిల్లా కేంద్రమైంది. పంచారామాల్లో ఒకటైన కుమారభీమారామం, పిఠాపురంలో పాదగయ క్షేత్రంగా పేరొందిన కుక్కుటేశ్వరస్వామి దేవస్థానం, కోరింగ వన్యప్రాణి అభయారణ్యం, తునిలో తలుపులమ్మ లోవ జిల్లాలోగల కొన్ని ప్రముఖ పర్యాటక ప్రాంతాలు.
చరిత్ర
జిల్లా ప్రాంతాన్ని పరిపాలించినవారిలో మౌర్యులు, శాతవాహనులు, విష్ణుకుండినులు, తూర్పు చాళుక్యులు, చోళులు, కాకతీయలు, ముసునూరి ముఖ్యులు, కొండవీటి రెడ్డి రాజులు, గజపతిలు, కుతుబ్‌షాహీలు ఆ తర్వాత పాలించారు.
ఉమ్మడి తూర్పు గోదావరి జిల్లాలో భాగంగా ఉన్న తుని, ప్రత్తిపాడు, జగ్గంపేట, పిఠాపురం, కాకినాడ సిటీ, కాకినాడ రూరల్, పెద్దాపురం అసెంబ్లీ నియోజకవర్గాలతో ఈ జిల్లా 2022 ఏప్రిల్ 4న అవతరించింది.
వాతావరణం
వాతావరణం సమతుల్యంగా వుంటుంది. సాధారణంగా మే లో గరిష్ట ఉష్ణోగ్రత సుమారు 38.90°C, జనవరి నెలలో కనిష్ట ఉష్ణోగ్రత సుమారు 19.90°c వుంటుంది.
జనాభా గణాంకాలు
2011 జనాభా లెక్కల ప్రకారం మొత్తం జనాభా 20.92 లక్షలు. జన సాంద్రత 693/చ.కి.మీ.
గ్రామాలు
ఈ జిల్లాలో 385 గ్రామ పంచాయితీలున్నాయి.
నగరాలు, పట్టణాలు
జిల్లాలో 1 మున్సిపల్ కార్పొరేషన్, 4 మున్సిపాలిటీలు, 2 నగర పంచాయతీలున్నాయి.
రాజకీయ విభాగాలు
కాకినాడ జిల్లాలో ఒక లోకసభ నియోజకవర్గం పూర్తిగా, రెండు లోకసభ నియోజక వర్గాలు పాక్షికంగా వున్నాయి. వీటి పరిధిలోని 9 అసెంబ్లీ నియోజకవర్గాలలో ఆరు పూర్తిగా, మూడు పాక్షికంగా వున్నాయి.
రైలు సదుపాయం
కాకినాడ మిగిలిన పట్టణాలతో సామర్లకోట - కాకినాడ లూప్-లైన్ ద్వారా కలుపబడి ఉంది. కాకినాడ స్టేషనులలో రైలుబళ్ళన్నీ కాకినాడ నుండే బయలుదేరుతాయి. కాకినాడ నగరంలో నాలుగు రైల్వే స్టేషన్లు ఉన్నాయి. కాకినాడ పోర్ట్, కాకినాడ న్యూపోర్ట్, కాకినాడ టౌన్, సర్పవరం. ఇందులో కాకినాడ పోర్ట్ స్టేషను పూర్తిగా గూడ్స్ బళ్ళకు కేటాయించబడింది.
రోడ్డు సదుపాయం
214 నెంబరు జాతీయ రహదారి నగరం గుండా పోతుంది. రాజమహేంద్రవరం, జిల్లాలోని ఇతర పట్టణలను కలుపుతూ రాష్ట్ర రహదారులు ఉన్నాయి. కాకినాడ ఓడరేవు, శివారు పారిశ్రామిక ప్రాంతాలైన వాకలపూడి, వలసపాకల, సామర్లకోట, పెద్దాపురం లను 5వ నెంబరు జాతీయ రహదారికి అనుసంధానిస్తూ ఆసియా అభివృద్ధి బ్యాంకు నిధులతో నిర్మించిన ఎడిబి రోడ్డు ఉంది. కాకినాడ నుండి ద్వారపూడి, రాజమహేంద్రవరం, జంగారెడ్డిగూడెం, ఖమ్మం మీదుగా సూర్యాపేటకి పోయే రాష్ట్ర రహదారిని, జాతీయ రహదారిగా గుర్తించి, నాలుగు వరుసల రహదారిగా అభివృద్ధి చేసే ప్రతిపాదనలున్నాయి. ఇవే కాకుండా, విశాఖపట్నం - కాకినాడ చమురు సీమ ప్రాజెక్టులో భాగంగా, కాకినాడ నుండి విశాఖపట్నం వరకూ, సముద్ర తీరం వెంబడి నాలుగు-ఆరు వరుసల రహదారిని నిర్మించే ప్రతిపాదన ఉంది.
విద్యా సౌకర్యాలు
కాకినాడ జిల్లాల్లో 1128 ప్రాథమిక పాఠశాలలు, 378 ప్రాథమికోన్నత పాఠశాలలు, 495 ఉన్నత పాఠశాలలు ఉన్నాయి. 87 జూనియర్ కళాశాలలు 1091 మంది లెక్చరర్లు పనిచేస్తున్నారు.కాకినాడ జిల్లాల్లోని కళాశాలలు అన్ని తూర్పు గోదావరి జిల్లాలో ఉన్న ఆదికవి నన్నయ్య విశ్వవిద్యాలయంకు, కాకినాడ జిల్లాలో ఉన్న జవహర్‌లాల్ నెహ్రూ టెక్నలాజికల్ డీమ్డ్ విశ్వవిద్యాలయానికి అనుబంధంగా ఉన్నాయి.
వ్యవసాయం
కాకినాడ జిల్లా ఆర్థిక వ్యవస్థ ప్రధానంగా వరి, అరటి, కొబ్బరి వంటి వ్యవసాయంపై ఆధారపడి ఉంది, రొయ్యలు, పీతలు, చేపలకు సంబంధించిన ఆక్వాకల్చర్, పౌల్ట్రీ ఫామ్‌లు ఆక్వా ఉత్పత్తుల ఎగుమతి అధికంగా ఉంటాయి.
పరిశ్రమలు
కాకినాడ, ఉప్పాడ బీచ్ రోడ్డునందు, స్పెక్ట్రం పవర్ జనరేషన్ సంస్థకి 208 మెగావాట్ల కేంద్రం,సామర్లకోటలో రిలయన్స్ ఎనర్జీ సంస్థకి చెందిన 220 మెగావాట్ల విద్యుదుత్పత్తి కేంద్రం, పెద్దాపురంలో జి.వి.కే సంస్థకి చెందిన 469 మెగావాట్ల (కంబైన్డ్ సైకిల్) గౌతమి విద్యుదుత్పత్తి కేంద్రాలున్నాయి. అయితే, గెయిల్ సంస్ఠ సరఫరా సరిగా లేకపోవడం వలన, రిలయన్స్ అధీనంలో ఉన్న కె.జి-డి6 బేసిన్లో ఉత్పత్తి మందగించడం వలన, ఈ విద్యుత్ కేంద్రాలకి గ్యాసు అందడం లేదు. అందువలన, ప్రస్తుతం ఈ కేంద్రాలలో విద్యుదుత్పత్తి బహుకొద్దిగా జరుగుతున్నది. కాకినాడ సముద్రతీరం వద్ద నిర్మిస్తున్న ఎల్.ఎన్.జి టర్మినల్, వినియోగంలోకి వచ్చిన తర్వాత గ్యాస్ సరఫరా ఇబ్బందులని అధిగమించవచ్చునని ఈ సంస్థలు ఆశిస్తున్నాయి.
సంస్కృతి
కోటయ్య కాజాలు, నూర్జహాన్ కిళ్ళీ అనబడే తుని తమలపాకులతో చేసే మిఠాయి కిళ్ళీ పేరుపొందినవి. కాకినాడలోని సుబ్బయ్య హోటలు లో సంప్రదాయబద్ధంగా అరటి ఆకులో వడ్డించే భోజనం కూడా  ప్రసిద్ధి పొందినది.
మూలాలు
వర్గం:కాకినాడ జిల్లా వర్గం:ఆంధ్రప్రదేశ్ జిల్లాలు వర్గం:2022 స్థాపితాలు
విప్లవం వర్ధిల్లాలి (సినిమా)
విప్లవం వర్ధిల్లాలి సి.వి.శ్రీధర్ స్వీయ దర్శకత్వంలో చిత్రాలయ పిక్చర్స్ బ్యానర్‌పై నిర్మించిన డబ్బింగ్ సినిమా. ఈ సినిమా 1970, జూన్ 12వ తేదీన విడుదల అయ్యింది. తమిళభాషలో వందరోజులు ఆడిన శివంద మన్ అనే సినిమా దీనికి మాతృక. ఈ సినిమా హిందీ భాషలో రాజేంద్ర కుమార్, వహీదా రహ్మాన్ జంటగా ధర్తీ అనే పేరుతో పునర్మించబడింది.
కథ
వసంతపురి రాజును కీలుబొమ్మగా చేసి దివాన్ ఆడింది ఆటగా పాలిస్తూ వుంటాడు. అంతేకాక పోర్చుగీసు సామ్రాజ్యవాదుల వలసప్రాంతంగా చేయాలని కూడా కుట్రపన్నుతాడు. ఈ పన్నాగాన్ని ఒక దేశభక్తుడు ఎదుర్కొంటాడు. అతడికి వసంతపురి పోలీస్ ఇన్‌స్పెక్టర్ జనరల్ కొడుకు భారత్ తోడైనాడు. ఇద్దరూ దివాన్‌ను ఎదురించారు. వసంతపురి రాకుమారి వసంత భారత్‌ను ప్రేమిస్తుంది. దివాన్ ఆమెను వివాహం చేసుకుని తానే వసంతపురి రాజు కావాలని చూస్తూ ఉంటాడు. యువరాణికూడా విప్లవ వాదులతో చేయికలిపి దివాన్ అకృత్యాలను ఎదుర్కొంటుంది. ఆ విప్లవ వర్గం ఎలా దివాన్‌ను గెలిచింది అనేది మిగిలిన కథ.
మూలాలు
వర్గం:డబ్బింగ్ సినిమాలు వర్గం:కాంచన నటించిన సినిమాలు వర్గం:ఎస్.వి.రంగారావు నటించిన సినిమాలు వర్గం:నగేష్ నటించిన సినిమాలు
రాపాక వరప్రసాద రావు
జననం, విద్యాభాస్యం
రాపాక వరప్రసాద రావు 1958లోఆంధ్రప్రదేశ్,తూర్పు గోదావరి జిల్లా,మలికిపురం మండలం,   చింతలమోరి గ్రామంలో జన్మించాడు. ఆయన ఆంధ్ర యూనివర్సిటీ లో చేరి బీఏ మధ్యలోనే ఆపేసాడు.
రాజకీయ జీవితం
రాపాక వరప్రసాద్ కాంగ్రెస్ పార్టీ ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి తన సమీప ప్రత్యర్థి ప్రజారాజ్యం పార్టీ అభ్యర్థి నల్లి వెంకటకృష్ణ మల్లిక్ పై 5869 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో కాంగ్రెస్ పార్టీని వీడి భారతీయ జనతా పార్టీలో చేరి టికెట్ కోసం ప్రయత్నించగా టికెట్ దక్కకపోవడంతో స్వతంత్ర అభ్యర్థిగా పోటీ చేసి ఓడిపోయాడు. రాపాక వరప్రసాద్ 14 సెప్టెంబర్ 2018లో జనసేన పార్టీలో చేరి 2019లో జరిగిన అసెంబ్లీ ఎన్నికల్లో జనసేన పార్టీ తరపున పోటీ చేసి ఎమ్మెల్యేగా గెలిచాడు.
మామిడాల రాములు
మామిడాల రాములు వాషింగ్టన్ విశ్వవిద్యాలయంలో మెకానికల్ ఇంజనీరింగ్ ప్రొఫెసర్. ఏరోస్పేస్ విభాగంలో అనేక కార్యక్రమాలకు రూపకల్పన చేశాడు. అమెరికా రక్షణ విభాగానికి సలహాదారుగా వ్యవహరిస్తున్నాడు.
బాల్యం, విద్యాభ్యాసం
రాములు నల్గొండ/వరంగల్ జిల్లా, జనగాం సమీపంలో ఉన్న తరిగొప్పుల గ్రామంలో జన్మించాడు. తాత ముత్తాలది రజక వృత్తి. ఈయన ఆ వృత్తిని ఎంచుకోకుండా చిన్నప్పటి నుంచి బాగా చదువుకున్నాడు. కొద్ది రోజులు బచ్చన్నపేటకు వెళ్ళి అక్కడ అక్క వరసయ్యే ఒక బంధువు ఇంట్లో ఉంటూ పనిచేసుకుంటూ కొద్ది రోజులు చదువుకున్నాడు. మళ్ళీ తండ్రి అనుమతితో స్వగ్రామానికి వచ్చి ఐదవ తరగతి దాకా స్థానిక పాఠశాలలో చదివాడు. ప్రతి తరగతిలోను మొదటి స్థానంలో నిలిచేవాడు. ఊరివాళ్ళ ప్రభావంతో తండ్రి తనను చదువు ఎక్కడ మానిపిస్తాడోనని ప్రాథమిక విద్య తర్వాత నర్మెట్ల అనే గ్రామం వెళ్ళాడు. హైస్కూలు చదువు కోసం జనగాం వచ్చి అక్కడ ప్రభుత్వ పాఠశాలలో ప్రవేశాలు పూర్తయిపోవడంతో ఆంధ్రభాషా వర్ధిని ఉన్నత పాఠశాల లో చేరాడు. కూలిపని చేసి అక్కడ ఫీజు కట్టేవాడు. పరీక్షల్లో మంచి మార్కులు వస్తుండటంతో గౌరిపెద్ది రామారావు అనే ఉపాధ్యాయుడు ఈయన ఫీజు చెల్లించేందుకు ముందుకు వచ్చాడు. ఆయన సలహాతో గణితం, సామాన్య శాస్త్రం తో పాటు సంస్కృతాన్ని కూడా అభ్యసించాడు. తర్వాత రామారావు సలహాతోనే ఆ ఊర్లోని సంపన్నుల పిల్లలకు ట్యూషన్లు చెప్పి తన ఖర్చుల కోసం డబ్బు సంపాదించుకున్నాడు. మరో స్నేహితుడి సాయంతో హరిజన్ సేవక్ సంఘ్ వసతి గృహంలో స్థానం సంపాదించాడు.
హెచ్. ఎస్. సి లో జిల్లాలోనే అత్యధిక మార్కులు సాధించిన విద్యార్థుల్లో ఒకడిగా నిలిచాడు రాములు. మొదట్లో ఎవరూ మార్గ నిర్దేశం చేసేవారు లేకపోవడంతో ఐటిఐ లో చేరాడు. అక్కడి ఉపాధ్యాయుడు ఈయన మార్కులు చూసి ఆశ్చర్యపోయి ఇంకా ఏదైనా మంచి కోర్సులో చేరమని అక్కడి నుంచి పంపించేశాడు. ఉన్నత విద్య కోసం హైదరాబాదుకు వెళ్ళాలని నిశ్చయించుకున్నాడు. ఏ పని చేయాలో పాలుపోక మౌలాలి రైల్వే క్వార్టర్ల నిర్మాణంలో పని చేస్తున్న తన పక్కఊరి వాళ్ళ సహాయంతో కూలి పనికి చేరాడు. పీయూసీలో సీటు, దారుషఫాలో ఉన్న సాంఘిక సంక్షేమ వసతి గృహంలో స్థానం సంపాదించాడు. ఉపకారవేతనం కూడా లభించింది. పీయూసీ కూడా మంచి మార్కులతో ఉత్తీర్ణుడయ్యాడు. ఇంజనీరింగ్ లో మొదటి జాబితాలో సీటు వచ్చింది. కానీ ఫీజు కట్టడానికి చేతిలో డబ్బుల్లేవు. బి. ఎస్. సి లో చేరాడు. హాస్టల్లోని విద్యార్థులు కొంతమంది ఇతని ప్రతిభను గమనించి ఇంజనీరింగ్ లో చేరడానికి కావలసిన డబ్బులు సమకూర్చి ఇచ్చారు. ట్యూషన్లు చెప్పుకుంటూ అప్పు తీర్చమని మార్గం చెప్పారు. దాంతో బి. ఎస్. సి నుంచి ఇంజనీరింగ్ కి మారాడు. ఇంజనీరింగ్ మొదటి సంవత్సరంలో కూడా తను చదువుకుంటున్న కాలేజీలోనే కూలీ పనులకు వెళ్ళేవాడు. ప్రొఫెసర్లు మందలించి మరిన్ని ట్యూషన్లు చెప్పుకోమని సలహా ఇచ్చారు. అలా నాలుగేళ్ళు కష్టపడి ఇంజనీరింగ్ ప్రథమశ్రేణిలో ఉత్తీర్ణుడయ్యాడు.
పోలీస్ విచారణ
కళాశాలలో ఉన్నపుడే జార్జ్ రెడ్డి, జంపాల తదితరులతో కలిసి విద్యార్థి విప్లవ సంస్థయైన పి. డి. ఎస్. యు లో చురుగ్గా పాల్గొన్నాడు. జార్జ్ రెడ్డి మరణించినపుడు రాములు జీవనాడి అనే పత్రికలో నిప్పురవ్వ పేరుతో రాసిన కవితలు మహాకవి శ్రీశ్రీ ప్రశంసలు పొందాయి. అదే సమయంలో రాములు ఉద్యమ చరిత్ర మీద పోలీసు విచారణ మొదలైంది. ఇంజనీరింగ్ ఆఖరి సంవత్సరం పూర్తి కాగానే ఏదో సంఘటన విషయంలో ఇతన్ని అరెస్టు చేయడానికి పోలీసులు ఇతను పని చేస్తున్న ఇనిస్టిట్యూట్ కు వచ్చారు. కానీ ఆ సంస్థ యజమాని మిత్రా ఆ పేరుతో అక్కడ ఎవరూ లేరని చెప్పడంతో గండం గడిచింది. అప్పటి ఎం. పి జి. వెంకటస్వామి పోలీసులకు సర్ది చెప్పడంతో కేసుల నుంచి బయటపడ్డాడు.
మూలాలు
వర్గం:జనగామ జిల్లా ఇంజనీర్లు వర్గం:జనగామ జిల్లా ఉపాధ్యాయులు
భారతదేశంలో అధికార హోదా లేని ముఖ్యమైన భాషలు
50 లక్షల మందికి పైగా మాట్లాడుతున్న భాషలు
50 లక్షలకు పైగా ప్రజలు మాట్లాడుతున్నప్పటికీ అధికార హోదా లేని భాషలు ఇవి. వీటిని హిందీ లోని వివిధ రకాలుగా స్థానికులు భావిస్తారు.
బీహారీ భాషలు
కింది మూడు బీహారీ భాషలకు 50 లక్షల మంది కంటే ఎక్కువ మాట్లాడే వారు ఉన్నప్పటికీ అధికార హోదా లేదు. ఒకప్పుడు వీటిని హిందీ యొక్క వేరువేరు మాండలికాలుగా భావించారు. కానీ బెంగాలీ, అస్సామీ, ఒరియా లాగానే ఇవి కూడా ఇండిక్ భాషల నుండి వచ్చినవేనని ఇటీవల తెలిసింది.
రాజస్థానీ
రాజస్థాన్ రాష్ట్రంలో 50 లక్షల మందికి పైగా రాజస్థానీ మాట్లాడుతారు. ప్రాంతం నుండి ప్రాంతానికి రాజస్థానీ యాస మారుతూ ఉన్నప్పటికీ, ప్రజలు ఈ భాషలో సంభాషించ గలుగుతారు. చాలా మంది హిందీ కూడా మాట్లాడగలరు. రాజస్థానీ, హిందీ రెండూ ఒకతే అని చాలా మంది అనుకుంటారు. రాజస్థానీలోని ప్రధాన రకాలివి:
ఇతర భాషలు
భారత రాజ్యాంగం 18 ప్రాంతీయ భాషల జాబితాను గుర్తించింది.
అల్పసంఖ్యాక భాషలు
పది లక్షల కంటే తక్కువ మంది మాట్లాడే భాషలు ఇవి:
మూలాలు
వర్గం:భారతీయ భాషలు
స్పేస్ ప్రోబ్
స్పేస్ ప్రోబ్ అంటే అంతరిక్షంలో సంచరించగల ఒక యంత్ర పరికరం. ఇది భూకక్ష్యను దాటి అవతల తిరుగుతుంటుంది. అంతరిక్షంలో ఉష్ణోగ్రత, అయస్కాంత క్షేత్రం లాంటి వివరాలు సంపాదిస్తుంది. ఇందులో మనుషులు ఉండరు. సౌర శక్తితో పనిచేసే ఎలక్ట్రానిక్ పరికరాలు ఉంటాయి.
రష్యా, అమెరికా, భారతదేశం, చైనా, జపాన్ లాంటి దేశాలన్నీ కలిసి అనేకమైన స్పేస్ ప్రోబ్ లను సౌర కుటుంబంలోని గ్రహాలపైకి, చంద్రుడిపైకి, ఇతర ఖగోళ వస్తువులపైకి పంపించారు. ప్రస్తుతం సుమారు 15 క్రియాశీలకంగా ఉన్నాయి.
ఆధారగ్రంథాలు
వర్గం:అంతరిక్ష వాహనాలు
దుబ్బాక పురపాలకసంఘం
దుబ్బాక పురపాలకసంఘం, తెలంగాణ రాష్ట్రం, సిద్ధిపేట జిల్లా కు చెందిన ఒక పట్టణ స్థానిక స్వపరిపాలన సంస్థ. దుబ్బాక పట్టణం దీని ప్రధాన పరిపాలన కేంద్రం. ఈ పురపాలక సంఘం మెదక్ లోకసభ నియోజకవర్గం లోని దుబ్బాక శాసనసభ నియోజకవర్గం పరిధిలో ఉంది.
భౌగోళికం
దుబ్బాక 26.4 చదరపు కిలోమీటర్ల విస్తీర్ణంలోఉంది. ఇది 18.176°N, 78.665°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 108 కిలోమీటర్ల దూరంలో, జిల్లా కేంద్రం సిద్ధిపేట నుండి 24 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 12349 మంది కాగా, అందులో 6071 మంది పురుషులు, 6278 మంది మహిళలు ఉన్నారు. 2978 గృహాలు ఉన్నాయి. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
మోసగాళ్లకు మోసగాడు (2015 సినిమా)
కథ
అయోధ్యకు 12 కిలోమీటర్ల దూరంలో ఉన్న ఆలయం నుండి రాముడు, సీత విగ్రహాలు దొంగిలించబడతాయి. ఈ దోపిడీ వెనుక సూత్రధారి రుద్ర (అభిమన్యు సింగ్) విగ్రహాల కోసం రూ. 20 కోట్లు (200 మిలియన్లు) ఒప్పందం కుదుర్చుకుంటాడు. కృష్ణ (సుధీర్ బాబు) ఒక దొంగ, ఆర్టిస్ట్. అతను జానకి (నందిని రాయ్) తో ప్రేమలో పడతాడు, ఆమెను ప్రేమలోకి దింపడానికి ప్రయత్నిస్తుంటాడు. రామకృష్ణ విద్యాలయం వ్యవస్థాపకుడు మాస్టర్జీ రామచంద్ర (చంద్ర మోహన్) కు బ్యాంకు నుండి డిఫాల్ట్ నోటీసు వస్తుంది. దర్యాప్తు అధికారి ఒక హోటల్‌లో దొంగలను కనుగొంటారు. ఆ దొంగలు ఒక్కొక్కరు రాముడు, సీత విగ్రహాలతో పారిపోతారు. వారిలో ఒకరైన అమిత్, రుద్ర దగ్గరికి వెళ్తాడు. అతను గురూజీ (జయప్రకాష్ రెడ్డి) ఇంట్లో కొన్నిరోజులు దాచుకోమనిమ చెప్తాడు. ఇంకో వ్యక్తి సీత విగ్రహాన్ని రుద్రకు అప్పగిస్తాడు. అమిత్ నుండి రాముడి విగ్రహాన్ని దొంగిలించడానికి గురుజీ కృష్ణని పంపుతాడు. కృష్ణుడు విగ్రహంతో పారిపోగా, అమిత్ పోలీసు అధికారి చేతిలో చనిపోతాడు.
విగ్రహం దొంగిలించబడిందని తెలిసిన రుద్ర భారతదేశానికి వస్తాడు. కృష్ణ విగ్రహం విలువ గురించి ఆరా తీయగా, సీత విగ్రహం లేకుండా దాని విలువ లేదని తెలుస్తుంది. దాంతో కృష్ణ ఆ విగ్రహాన్ని రుద్రకు తిరిగి ఇచ్చేయాలనుకుంటాడు. గురుజీ అనుచరుడి వివాహం సందర్భంగా విగ్రహాన్ని అమ్మేయాలని రుద్ర ఆలోచిస్తుంటాడు. ఇంతలో, అప్పు తీర్చకపోవడంతో బ్యాంక్, పాఠశాల భూమిని వేలం వేస్తుంది. కృష్ణ, రుద్ర నుండి డబ్బును దొంగిలించి విగ్రహాలను పోలీసు అధికారికి అప్పగిస్తాడు. అతను తన స్నేహితుడు మంచు మనోజ్ ద్వారా డబ్బును మాస్టారుకు పంపిస్తాడు. రుద్ర, గురూజీ, స్మగ్లర్లను పోలీసులు అరెస్టు చేస్తారు. కృష్ణ డబ్బు దొంగిలించడం వెనుక గల కారణాన్ని నందిని అడుగుతుంది. తన చిన్నతనంలో ప్రమాదానికి గురైనప్పుడు మాస్టారు తన ప్రాణాలను రక్షించాడని చెబుతాడు. కృష్ణ, నందిని ఒకటై విగ్రహాలను ఆలయానికి తీసుకురావడంతో ఈ చిత్రం ముగుస్తుంది.
పాటలు
ఈ చిత్రానికి మణికాంత్ కద్రి సంగీతం అందించాడు.
ఇతర లంకెలు
వర్గం:2015 తెలుగు సినిమాలు వర్గం:తెలుగు ప్రేమకథ చిత్రాలు వర్గం:చంద్రమోహన్ నటించిన సినిమాలు వర్గం:జయప్రకాశ్ రెడ్డి నటించిన చిత్రాలు వర్గం:మనోజ్ కుమార్ నటించిన చిత్రాలు
ఏకనాథుడు
alt=Eknath 2003 stamp of India.jpg|thumb|ఏకనాథుడు - 2003 స్టాంపు ఏకనాథుడు (సంత్ ఏకనాథ్) వార్కరీ సాంప్రదాయానికి చెందిన మరాఠీ పండితుడు, కవి. విఠోబాను ఆరాధించాడు. మరాఠీ సాహిత్యంలో ముందు తరం వారైన జ్ఞానేశ్వరుడు, నామదేవుడు మొదలైన వారికీ, తరువాతి తరం వారైన తుకారాం, సమర్థ రామదాసుకీ ఒక వారధిగా నిలిచిన వాడు.
జీవితం
ఏకనాథుడి జీవించిన కాలం కచ్చితంగా తెలియదు. ఆయన 16వ శతాబ్దం చివరిలో జీవించినట్లు పండితులు అంచనా వేస్తున్నారు. పురాణాల ప్రకారం ఈయన మహారాష్ట్ర లోని పైఠాన్ అనే ప్రాంతంలో ఒక బ్రాహ్మణ కుటుంబంలో జన్మించాడు. అతని తల్లిదండ్రులు అతను చిన్నతనంలో ఉండగానే మరణించారు. అతని తాత, వార్కరీ సాంప్రదాయంలో ముఖ్యుడు అయిన భానుదాస్ ఇతన్ని పెంచి పెద్దచేశాడు. మరి కొన్ని ఆధారల ప్రకారం భాను దాస్ అతని ముత్తాత అయి ఉండవచ్చు. అతని గురువైన జనార్ధన్ స్వామి ఒక సూఫీ సన్యాసి అయిఉండవచ్చని కొంతమంది పండితులు భావించారు.
రచనలు
సుఖాష్టకం (447 పద్యాలు), స్వాత్మ-సుఖా (510 పద్యాలు), ఆనంద లహరి (154 పద్యాలు), చిరంజీవ పద్ (42 పద్యాలు), గీతా సార్, ప్రహ్లాద విజయం మొదలైనవి ఏకనాథుని ఇతర రచనలు. ఇంకా మరాఠీ సాహిత్యంలో భరూద్ అనే కొత్త రకం సాహిత్యాన్ని సృజించాడు. ఈ రచనలు సుమారు 300 దాకా ఉన్నాయి.
మూలాలు
వర్గం:వాగ్గేయ కారులు
రిమోట్ సెన్సింగ్
రిమోట్ సెన్సింగ్ అంటే ఒక వస్తువును తాకకుండా దూరం నుంచి గమనించి దాని గురించి చెప్పగలిగే విధానం. అంతరిక్షం లోకి పంపే ఉపగ్రహాల ద్వారా, విమానాల ద్వారా ఈ రిమోట్ సెన్సింగ్ జరుగుతుంది. ఇటీవలి కాలంలో దీనికి డ్రోన్ లు వాడటం కూడా మొదలయింది. అంతరిక్ష శాస్త్రంలో ఈ విధానానికి ఎంతో ప్రాధాన్యత ఉంది. ఇప్పుడు భూమినే కాకుండా సౌర కుటుంబం లోని కొన్ని ఇతర గ్రహాలను కూడా మనం ఉపగ్రహాల సాయంతో 'చూస్తున్నాం'. ఈ సాంకేతికత ఎన్నో రంగాలను ప్రభావితం చేసింది. ఒక ప్రదేశానికి భౌతికంగా వెళ్లకుండానే అక్కడ ఏం ఉందో తెలుసుకోగలుగుతున్నాం; అంతరిక్ష పరిశోధనకు మూలం ఇదే. భూగోళ, భూగర్భ, జల విజ్ఞాన, వ్యవసాయ, జీవావరణ, వాతావరణ తదితర శాస్త్ర రంగాల్లో రిమోట్ సెన్సింగ్ ప్రాధాన్యత చాలా ఉంది. మచ్చుకు కొన్ని - ఉపగ్రహాలు అంతరిక్షం నుంచి పంపే భూ ఛాయాచిత్రాలను విశ్లేషించడం ద్వారా భూగర్భంలోని ఖనిజ నిక్షేపాల గురించి తెలుసుకోవచ్చు. వాతావరణం గురించి, అగ్ని పర్వతాల ఆచూకీ, నీటి జాడలు, అడవులు, వ్యవసాయ తదితర వివరాలు తెలుసుకోవచ్చు.
ఎలా చేస్తారు
రిమోట్ సెన్సింగ్ కు వాడే విమానాలు, ఉపగ్రహాలు, లేదా డ్రోన్ లలో సెన్సర్లు అమర్చబడి ఉంటాయి. భూమి ఉపరితలం వివిధ రకాలైన తరంగ దైర్ఘ్యాలతో విద్యుదయస్కాంత శక్తిని విడుదల చేస్తుంటుంది. ఇది నేల భౌతిక, రసాయనిక ధర్మాలపై ఆధారపడి ఉంటుంది. ఈశక్తిని సెన్సర్లు గుర్తించి భద్రపరిచి తిరిగి భూమి మీదకు పంపుతాయి. భూమిపై ఆంటిన్నాల సాయంతో ఈ సమాచారాన్ని తీసుకుని ఉపయోగానుసారం వాడుకునే వీలుంటుంది. రిమోట్ సెన్సింగ్ సెన్సర్లలో అత్యంత ప్రాచుర్యం పొందినవి ఛాయాచిత్రాలు తీసే కెమెరాలు. రేడియోమీటర్లు, ఆల్టిమీటర్లు, రేడార్లు, లైడార్లు వంటివి మరికొన్ని సెన్సర్లు.
విద్యుదయస్కాంత తరంగాలు ఎక్కడ ఉత్పన్నమవుతున్నాయి అనే దాని మీద ఆధారపడి రిమోట్ సెన్సింగ్ ప్రక్రియ రెండు రకాలుగా ఉంటుంది. మొదటి రకంలో సూర్యుడు విద్యుదయస్కాంత తరంగాలకు మూలం. సూర్యుడి నుంచి వెలువడిన తరంగాలు భూమి పై ఉన్న వస్తువులపై పడినప్పుడు ఆ వస్తువుల భౌతిక, రసాయనిక ధర్మాల అనుసారంగా పలు దిశల్లో పరావర్తనం చెందుతాయి. వీటిల్లో మన సెన్సర్ల (ఉపగ్రహాలు/ విమానాలు/ డ్రోన్ లలో ఉన్న) దిశగా పరావర్తనం చెందిన తరంగాలనే ఆ సెన్సర్లు గుర్తిస్తాయి. దీన్ని పాసివ్ (నిష్క్రియాత్మక) రిమోట్ సెన్సింగ్ అనీ, ఈ సెన్సర్లను పాసివ్ సెన్సర్లనీ అంటారు. రెండో రకంలో సెన్సర్ కే విద్యుదయస్కాంత తరంగాలను వెలువరించే సామర్థ్యం ఉంటుంది. ఈ తరంగాలు భూమిపై పడి పరావర్తనం చెందగా, వాటిలో కొన్ని సెన్సర్ వైపు తిరుగు ప్రయాణమౌతాయి. వీటినే సెన్సర్ గుర్తిస్తుంది. దీన్ని యాక్టివ్ (క్రియాశీల) రిమోట్ సెన్సింగ్ అనీ, ఈ సెన్సర్లను యాక్టివ్ సెన్సర్లనీ అంటారు.
ఆధార గ్రంథాలు
వర్గం:అంతరిక్షం
ఆలీపూర్ బాంబు కేసు
" చక్రవర్తి వర్సెస్ అరబిందో ఘోష్ " ను కొంతమంది వ్యవహారికంగా అలిపోర్ బాంబ్ కేస్, మురారిపూకూర్ కుట్ర (మనిక్టొల్లా బాంబు కుట్ర) అని పిలువబడింది. ఇది 1908 లో జరిగిన భారతదేశంలో జరిగిన ఒక క్రిమినల్ కేసు. ఈ కేసులో పలువురు భారతీయ జాతీయవాదులు పాల్గొన్న " అనుషిలాన్ సమితి బ్రిటీషు రాజ్ ప్రభుత్వానికి వ్యతిరేకంగా యుద్ధం చేయడం అనే ఆరోపణలను ఎదుర్కొన్నారు. ఇది కలకత్తాలోని సమితి. మే 1908, 1909 మే మధ్యకాలంలో కలకత్తాలో అలిపోరే సెషన్స్ కోర్టులో ఈ విచారణ జరిగింది. 1908 ఏప్రెల్‌లో బెంగాలీ జాతీయవాదులు ఖుదిరామ్ బోస్, ప్రఫుల్ల చక్రి ముజాఫర్పూరులో ప్రెసిడెన్సీ మేజిస్ట్రేట్ డగ్లస్ కింగ్స్ఫోర్డ్ మీద జరిపిన హత్యాప్రయత్నం నేపథ్యంలో ఈ విచారణ జరిగింది. డిసెంబరు 1907 లో లెఫ్టినెంట్-గవర్నర్ సర్ ఆండ్రూ ఫ్రాసెర్ ప్రయాణించే రైలును తప్పించడానికి చేసిన ప్రయత్నం వంటి కేసులను బ్రిటిషు రాజ్ ప్రభుత్వానికి వ్యతిరేకంగా రాబోయే సంవత్సరాల్లో దాడులు జరుగుతాయని బెంగాల్ పోలీసులు గుర్తించారు.
ప్రముఖ ఆరోపణల్లో అరబిందో ఘోష్, అతని సోదరుడు బరిన్ ఘోష్, అలాగే అనుషిలాన్ సమితికి చెందిన ఇతర బెంగాలీ జాతీయవాదులు ఉన్నారు. కలకత్తాలోని మణికొట్టల్ల శివారులోని 36 మురారిరుపుకూర్ రోడ్డులో బరిన్ ఘోష్ గార్డెన్ హౌస్ నుండి చాలామందిని అరెస్టు చేశారు. జైలు ప్రాంగణంలో నరేంద్రనాథ్ గోస్వామిని (అనుమానితుడు ప్రధాన సాక్షిగా మారినందుకు) తోటి నిందితులు కన్నియల్ దత్తా, సత్యేంద్రనాథ్ బోస్ కాల్చి చంపారు. ఆలీపూర్లోని ప్రెసిడెన్షియల్ జైలులో వీరిని అరెస్టు చేశారు. గోస్వామి హత్య అరబిందోపై కేసు కూలిపోవడానికి దారితీసింది. ఏదేమైనా అతని సోదరుడు బరిన్ అనేక మంది ఇతరులను ఈ ఆరోపణలను దోషులుగా నిర్ధారించి జైలు శిక్షలు, జీవిత ఖైదు, జైలు నిబంధనలను ఎదుర్కొన్నారు.
అరబిందో ఘోషు విచారణలో జైలు శిక్ష అనుభవిస్తున్న క్రియాశీలక జాతీయవాద రాజకీయాల నుండి వైదొలిగాడు. అతడి ఆధ్యాత్మికత, తత్వశాస్త్రంలో ప్రారంభించి, ఖైదు సమయంలో అనుభవాలను వెల్లడించడం ప్రారంభించాడు. తర్వాత అతను పాండిచ్చేరికి వెళ్లి ఆశ్రమాన్ని స్థాపించాడు. అనుషిలాన్ సమితికి చెందిన అనేకమంది ప్రముఖ నేతలను ఖైదు చేయటం వలన మానిక్కట్టాల శాఖ ప్రభావం, కార్యకలాపాన్ని తగ్గించటానికి దారితీసింది. బాఘా జతిన్ నాయకత్వంలో జుగన్తర్ అనుషిలాన్ సమితి కార్యకలాపాలను అధిగమించింది.
అనుశీలన సమితి
టికి బెంగాల్లో బ్రిటీషు రాజ్‌కు వ్యతిరేకత క్రమంగా పెరిగింది. 1902 నాటికి కలకత్తాలోని మూడు యూనియన్-సంస్థలు అనుషిలాన్ సమితి ("బాడీ-బిల్డింగ్ సొసైటీ") అనే జాతీయవాద సంస్థ చ్ఛత్రం క్రింద పనిచేసాయి. ఇంతకుముందు సతీష్ చంద్ర బసు అనే కలకత్తా విద్యార్థి, ప్రమత మిత్రా అనే కలకత్తా న్యాయవాది పేరుతో ఒక కలకత్తా విద్యార్ధి సంస్థ స్థాపించారు. మరొక సంస్థకు సరళ దేవి పేరుతో స్థాపించబడిన మరొక సంస్థకు ఒక బెంగాలీ మహిళ నాయకత్వం వహించింది. మూడవది జతీంద్రనాథ్ బెనర్జీ, అరబిందో ఘోషు సంస్థ. ఘోషు తీవ్రవాద జాతీయవాదాన్ని ప్రోత్సహించేవాడు.